SMTเพิ่มทุน46ล้านหุ้นขายหุ้นเดิม
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

บริษัท สตาร์ส ไมโครอิเล็กทรอนิกส์ (ประเทศไทย) หรือ SMT แจ้งมติคณะกรรมการบริษัทอนุมัติเพิ่มทุนจดทะเบียนจาก 751 ล้านบาท เป็น 843.25 ล้านบาท โดยการออกหุ้นสามัญเพิ่มทุนใหม่จำนวน 46,126,712 หุ้น มูลค่าหุ้นที่ตราไว้หุ้นละ 2.00 บาท เพื่อเสนอขายให้แก่ผู้ถือหุ้นเดิมของบริษัทตามสัดส่วนในอัตรา 8 หุ้นเดิม ต่อ 1 หุ้นใหม่ เสนอขายราคาหุ้นละ 16 บาท กำหนดปิดสมุดทะเบียนพักการโอนหุ้นในวันที่ 3 มี.ค. 2554
วัตถุประสงค์เพื่อระดมเงินทุนเพื่อขยายการลงทุนในบริษัทย่อย (บริษัท เอสเอ็มที กรีนเอ็นเนอร์ยี่) โดยบริษัทย่อยจะดำเนินธุรกิจพลังงานทดแทนประเภทพลังงานแสงอาทิตย์ พลังงานชีวมวลและพลังงานลม รวมทั้งใช้เป็นเงินทุนหมุนเวียนของบริษัท
บริษัทย่อยโทรีเซนไทยซื้อหุ้นเรือเพิ่ม
บริษัท โทรีเซนไทย เอเยนต์ซีส์ (TTA) แจ้งว่า บริษัทย่อยคือโซลีอาโด โฮลดิ้งส์ พีทีอี แอลทีดี ได้ซื้อหุ้นในบริษัท Petrolift, Inc.เพิ่มจำนวน 14,684,025 หุ้น คิดเป็น 1.166% จากผู้ถือหุ้นเดิมคือ Cargolift Group, Inc. ในราคารวม 839,520 เหรียญสหรัฐ หรือประมาณ 25 ล้านบาท ทำให้ถือหุ้นเพิ่มเป็น 40%
ส่วนก่อนหน้าการซื้อหุ้นเพิ่มเติมนี้ โซลีอาโดถือหุ้นจำนวน 489,056,151 หุ้น คิดเป็น 38.834% ของทุนชำระแล้วของ Petrolift และหลังจากการซื้อหุ้นเพิ่มเติมแล้ว โซลีอาโดถือหุ้นใน Petrolift จำนวนรวม 503,740,176 หุ้น คิดเป็น 40.0% ของทุนชำระแล้วของ Petrolift
เหตุผลในการลงทุน เนื่องจาก Petrolift เป็นผู้นำตลาดที่มีเรือบรรทุกน้ำมันที่มีท้องเรือ 2 ชั้น ซึ่งเป็นส่วนหนึ่งที่สำคัญของการขนส่งปิโตรเลียมของฟิลิปปินส์ นอกจากนี้ Petrolift ยังมีลูกค้าชั้นเลิศและมีสัญญาเช่าที่ดี พร้อมด้วยกระแสเงินสดที่มั่นคงการลงทุนใน Petrolift จนถึง 40% ของทุนชำระแล้วของPetrolift นี้ เป็นสัดส่วนการลงทุนสูงสุดที่กฎหมายของประเทศฟิลิปปินส์อนุญาตให้ต่างชาติมาลงทุนในกิจการเรือบรรทุกน้ำมันในประเทศ
KBAN13CC กำหนดอัตราใช้สิทธิ 25 DW ต่อ 1 หุ้นสามัญ ราคาใช้สิทธิ 125 บาทต่อหุ้น สามารถใช้สิทธิครั้งสุดท้ายในวันที่ 28 มิ.ย.2554